**MAAPARANDUSSÜSTEEMI**

**EHITUSPROJEKTI EKSPERTIISI TEOSTAMISE LEPING nr 3-1.5/2020/129**

(hiliseima digitaalallkirja kuupäev)

**Riigimetsa Majandamise Keskus**, edaspidi **tellija,** keda esindab RMK juhatuse 26.03.2019 otsusega nr 1-32/36 kinnitatud RMK metsaparandusosakonna põhimääruse alusel metsa­paran­dus­osakonna juhataja **Toomas Kivisto**, ühelt poolt,

ja **Laanekraav OÜ**, edaspidi **ekspert**, keda esindab põhikirja ja seaduse alusel juhatuse liige **Ove Mengel**, teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping,** avatud menetlusega riigihanke 1-47.1858 *„Maaparanduse ehitusprojektide ekspertiiside 2020-2023 raamleping“* (viitenumber 216329) raa­mes läbiviidud minikonkursi (viitenumber 226992) *„Kangruselja III maaparandusehitiste rekonstrueerimise ja Kuusiku tee rekonstrueerimise projekti ekspertiis“* tulemusena alljärgnevas:

1. **Lepingu objekt**

Lepingu objektiks on eksperdi poolt Saare maakonnas **Kangruselja III** maaparandusehitiste rekonstrueerimise ja **Kuusiku tee** rekonstrueerimise projekti(töö nr 2008201; projekti koostaja OÜ Maatervendus) ekspertiisi läbiviimine.

1. **Eksperdi õigused ja kohustused** 
   1. Ekspert on kohustatud:
      1. tegema ekspertiisi õigusaktidele ja lepingu tingimustele vastavalt, head tava järgides ning läh­tuvalt tellija parimatest huvidest. Ekspertiis peab olema kooskõlas käesoleva lepinguga ja maaparandusseadusega ja selle alusel kehtestatud maaparandussüsteemi ehitusprojekti eks­pertiisile esitatavate nõuete ja ekspertiisi tegemise korraga.
      2. hindama maaparandusseaduse §-s 18 ning maaparandussüsteemi ehitusprojekti eksper­tii­sile esi­tatavate nõuete ja ekspertiisi tegemise korra § 3 lõikes 2 nimetatud asjaolusid, muu hul­gas kas:
         1. projekt vastab [„RMK metsakuivenduse ja -teede ehitusprojekti näidiskoosseisule“](http://rmk.ee/files/RMKmetsan%C3%A4idiskoosseis2014.pdf), mis on avaldatud RMK veebilehel;
         2. projekt vastab [„RMK metsateede katendite projekteerimise, ehitamise ja hooldamise juhendile“](http://rmk.ee/files/RMK%20metsateede%20katendite%20projekteerimisnormid.pdf), mis on avaldatud RMK veebilehel
         3. projekt vastab muudele projekteerimise lähteülesandes toodud juhistele;
         4. projekteerija valitud projektlahendused on tellijale kõige soodsamad või optimaal­semad.
      3. informeerima e-posti või kirja teel tellijat ekspertiisi kohest alustamist, teostamise või lõ­pe­­tamist takistavate asjaolude ilmnemisel viivitamatult, kuid mitte hiljem kui 2 (kahe) töö­päe­­va jooksul alates vastavate asjaolude ilmnemisest;
      4. informeerima e-posti või kirja teel tellijat talle edastatud lähteandmete vms vigadest või puu­­­dulikkusest;
      5. saatma projekteerijale ettepanekud ja märkused projekti vastavusse viimiseks ekspert­arva­mu­sest lähtuvate vigade ja muudatuste tegemiseks;
      6. saatma tellijale lepingu nõuetele vastava ekspertiisiakti digitaalallkirjastatult punktis 7 too­dud e-posti aadressile.
   2. Eksperdil on õigus:
      1. saada tellijalt ja projekteerijalt lepingu täitmiseks vajalikku informatsiooni ja doku­mente;
      2. nõuda projekteerijalt projekti vastavusse viimist tulenevalt punktides 2.1.1 ja 2.1.2 too­dud kohustustest;
      3. saada ekspertiisi tegemise eest tasu lepingus sätestatud tingimustel ja korras.
2. **Tellija õigused ja kohustused**
   1. Tellija on kohustatud tasuma nõuetekohaselt läbiviidud ekspertiisi ja vormistatud eksper­tii­si­akti eest.
   2. Tellija on kohustatud eksperdile üle andma:
      1. **Kangruselja III** maaparandusehitiste rekonstrueerimise ja **Kuusiku tee** rekonstrueerimise projekti(töö nr 2008201; projekti koostaja OÜ Maatervendus).
3. **Töö üleandmine-vastuvõtmine**
   1. Ekspert on kohustatud tellijale nõuetekohaselt vormistatud ekspertiisiakti saatma hiljemalt **15. november 2020. a.**
   2. Tellija esitab eksperdile oma pretensioonid, edaspidi **vastuväited**, seoses ekspertiisi mitte­vas­tavusega lepingule 7 (seitsme) tööpäeva jooksul arvates ekspertiisiakti saamisest.
   3. Ekspertiis loetakse tellija poolt vastu võetuks, kui tellija ei ole esitanud vastuväiteid punktis 4.2 nimetatud tähtaja jooksul.
   4. Juhul, kui tellija esitab oma vastuväited, peab töövõtja tegema ekspertiisiaktis vastavad pa­ran­dused tellija määratud tähtaja jooksul. Sellisel juhul loetakse ekspertiisiakt vastu võetuks, kui ekspert on teinud parandused ja tellijal ei ole enam vastuväiteid.
   5. Ekspertiisiakti vastuvõtmisel vormistavad pooled üleandmise-vastuvõtmise akti, millele kirjutavad alla poolte esindajad.
   6. Pärast ekspertiisiakti vastuvõtmist tellija poolt on eksperdil õigus lepinguga kokkulepitud tasule.
4. **Tasu**
   1. Tellija maksab eksperdile ekspertiisi teostamise eest tasu summas **1250 (üks tuhat kakssada viiskümmend) eurot**, millele lisandub käibemaks.
   2. Tellija on kohustatud maksma eksperdile ekspertiisi teostamise tasu hiljemalt kuni 14 (neliteist) kalendripäeva jooksul arve kättesaamisest.
   3. Tellija tasub ekspertiisi eest eksperdi poolt esitatud arve alusel. Ekspert esitab arve vaid elekt­­rooniliselt. Arve esitamiseks tuleb kasutada elektrooniliste arvete esitamiseks mõel­dud raa­matupidamistarkvara või raamatupidamistarkvara E-arveldaja, mis asub ette­võt­japortaalis <https://www.rik.ee/et/e-arveldaja>.
   4. Arve esitamise aluseks on poolte poolt allkirjastatud tööde vastuvõtmise akt.
5. **Poolte vastutus**
   1. Pooled vastutavad õigusaktidest või lepingust tulenevate kohustuste rikkumise eest.
   2. Juhul, kui ekspert viivitab ekspertiisiakti üleandmisega üle kokkulepitud tähtaja, on tel­lijal õigus nõuda leppetrahvi tasumist, mille suuruseks on 0,15% lepingu kohaselt eks­per­dile mak­stavast tasust iga üleandmisega viivitatud kalendripäeva eest, kuid kokku mit­te rohkem kui 30 (kolmkümmend) protsenti eksperdile makstavast tasust. Tellijal on õigus ekspertiisi eest tasumisel vähendada eksperdile makstavat tasu leppetrahvi summa võrra.
   3. Tellijal on õigus nõuda punktis 6.2 sätestatud leppetrahvi tasumist ka aja eest, mil eksperti teeb parandusi tulenevalt tellija vastuväidetest.
   4. Juhul, kui tellija viivitab eksperdile tasu maksmisega üle kokkulepitud tähtaja, on eks­per­­dil õigus nõuda viivist summas 0,15% tasumisega viivitatud summast iga tasu­mi­se­ga vii­vitatud ka­­­lendripäeva eest, kuid mitte rohkem, kui 30 (kolmkümmend) protsenti ta­su­mi­sega viivi­ta­tud summast.
   5. Tellija peab esitama lepingust tuleneva leppetrahvi nõude eksperdile hiljemalt 3 (kolme) kuu jooksul arvates päevast, mil tellijal tekkis leppetrahvi nõude esitamise õigus.
   6. Ekspert vastutab lepingu rikkumise eest 2 (kahe) aasta jooksul arvates maa­pa­ran­dus­süs­tee­mi rekonstrueerimistööde lõpetamisest. Ekspert on kohustatud hüvitama lepingu rik­ku­mise tagajärjel tellijale tekkinud kahju, sealhulgas on kahjuna käsitletav eksperdi poolt avas­tamata projekteerimisvea tõttu tellijale tekkinud täiendavad kulutused.
6. **Poolte esindajad ja kontaktandmed**
   1. Projekti vastutav spetsialist on **Karl Ruukel, 504 9627, karl.ruukel@rmk.ee.**
   2. Tellija kontaktisik pooltevahelises asjaajamises on **Toomas Kivisto, tel 514 8580, e-post** [**toomas.kivisto@rmk.ee**](mailto:toomas.kivisto@rmk.ee)**.**
   3. Ekspertiisi teostaja on **Ove Mengel, tel 5332 5369, e-post** [**ove@laanekraav.ee**](mailto:ove@laanekraav.ee)**.**
7. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-pos­­ti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast töö­päe­vast.
   3. Lepingust taganemise või lepingu ülesütlemise avaldused ning lepingu rikkumisel teisele poo­lele esitatavad nõudekirjad peavad olema kirjalikus vormis. Kirjaliku vormiga on võrd­sus­tatud digi­taalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
8. **Lepingu lõppemine ja lõpetamine** 
   1. Leping lõpeb, kui lepingust tulenevad poolte kohustused on mõlemapoolselt täielikult ja nõue­tekohaselt täidetud.
   2. Kui ekspertiisi tegemise käigus on ilmselt selge, et seda ei tehta nõuetekohaselt, on tellijal õigus määrata eksperdile tähtaeg puuduste kõrvaldamiseks, selle mittetäitmisel aga kas le­pin­gust taganeda ja nõuda kahjude hüvitamist, või teha töö jätkamine ja puuduste kõr­val­da­mi­ne ülesandeks kolmandale isikule eksperdi arvel.
   3. Juhul, kui ekspert ei ole ekspertiisiakti tellijale üle andnud hiljemalt 1 (ühe) kuu möö­du­mi­sel arva­tes kokkulepitud üleandmise tähtajast, on tellijal õigus ilma eksperdile kok­ku­le­pitud ta­su maksmata lepingust ühepoolselt taganeda ja nõuda sisse lepinguga ettenähtud leppe­trahv ning tekitatud kahju.
9. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt alla­kir­jutamise momendist või poolte poolt kirjalikult määratud tähtajal.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, la­hen­da­takse vaidlus õigusaktidega kehtestatud korras.
   3. Leping on allkirjastatud digitaalselt.

**Poolte andmed ja allkirjad**

|  |  |  |
| --- | --- | --- |
| **Tellija** |  | **Ekspert** |

Riigimetsa Majandamise Keskus OÜ Laanekraav

registrikood 70004459 registrikood 10010206

Sagadi küla, Haljala vald Kivi tn 3, Abja-Paluoja, Mulgi vald

45403 Lääne-Viru maakond 69402 Viljandi maakond

tel 676 7500, faks 676 7510 tel 5332 5369

RMK Metsaparandusosakond

e-post: [toomas.kivisto@rmk.ee](file://C:\Users\Toomas\Documents\Metsaparand\Documents\Metsaparand\Documents\Metsaparand\Documents\Metsaparand\Documents\Metsaparand\Documents\Metsaparand\Documents\Metsaparand\Documents\Metsaparand\Documents\Metsaparand\Documents\Metsaparand\Documents\Metsaparand\Documents\Metsaparand\Ekspertiisilepingud\2016\toomas.kivisto@rmk.ee) e-post: ove@laanekraav.ee

*/allkirjastatud digitaalselt/ /allkirjastatud digitaalselt/*

Toomas Kivisto Ove Mengel

Metsaparandusosakonna juhataja Juhatuse liige